open-index/open-wikipedia-markdown huggingface dataset:
খইয়াছরা উচ্চ বিদ্যালয়

**খইয়াছরা উচ্চ বিদ্যালয়** বাংলাদেশের একটি শিক্ষাপ্রতিষ্ঠান।

## অবস্থান
বাংলাদেশের চট্টগ্রাম জেলার অন্তর্গত মীরসরাই উপজেলার খৈয়াছড়া ইউনিয়নে এ বিদ্যালয়টি অবস্থিত।

## ইতিহাস
১৯০৫ সালের বঙ্গভঙ্গ আন্দোলনের পূর্বে বিদ্যালয়টির জন্য তখনকার স্থানীয় জমিদার কুণ্ডরা ঢাকা-চট্টগ্রাম ট্রাঙ্ক রোডের পাশে একটি চমৎকার পরিবেশে বিদ্যালয়ের জন্য জায়গা দেন। মাটির গুদাম তৈরী করে বিদ্যালয়ের পড়ালেখার কাজ চালিয়ে যান। ১৯২১  সালে বিদ্যালয়টি মাইনর স্কুল হিসাবে, ১৯৫৩ সালে এম ই জুনিয়র স্কুল হিসাবে এবং ১৯৬৯ থেকে মাধ্যমিক বিদ্যালয় হিসাবে স্বীকৃতি লাভ করে।

## পরিচালনা ব্যবস্থা
বিদ্যালয় পরিচালনার জন্য জনাব মোহাম্মদ কামরুল হাসান হারুনকে সভাপতি করে ১৩ সদস্যের একটি পরিচালনা পরিষদ রয়েছে।

## শিক্ষক-শিক্ষার্থী
বিদ্যালয়ের প্রধান শিক্ষক জনাব মোহাম্মদ হোসেন। বর্তমানে আট শতাধিক শিক্ষার্থী এ বিদ্যালয়ে অধ্যয়নরত আছে।

## অবকাঠামো
বিদ্যালয় ভবনটি একটি 'L' আকৃতির দ্বিতল ভবন।

## কার্যক্রম
এ বিদ্যালয়ে সহ-শিক্ষা কার্যক্রম রয়েছে। বিজ্ঞান, ব্যবসায় শিক্ষা ও মানবিক শাখায় পাঠদানের পাশাপাশি কারিগরী শিক্ষা ব্যবস্থাও রয়েছে।

## কৃতিত্ব ও ফলাফল
বিগত বছরের পাশের হার ৮৩.৯%।

## আরও দেখুন
* মাধ্যমিক ও উচ্চ মাধ্যমিক শিক্ষা বোর্ড, চট্টগ্রাম

## তথ্যসূত্র

বিষয়শ্রেণী:মীরসরাই উপজেলার শিক্ষাপ্রতিষ্ঠান
বিষয়শ্রেণী:১৯৩৯-এ প্রতিষ্ঠিত শিক্ষাপ্রতিষ্ঠান
সরকারহাট নজর আলী রূপজান উচ্চ বিদ্যালয়

**সরকারহাট নজর আলী রূপজান উচ্চ বিদ্যালয়** বাংলাদেশের একটি শিক্ষাপ্রতিষ্ঠান।

## অবস্থান
বাংলাদেশের চট্টগ্রাম জেলার অন্তর্গত মীরসরাই উপজেলার ওয়াহেদপুর ইউনিয়নের ফরফরিয়া গ্রামে এ বিদ্যালয়টি অবস্থিত।

## ইতিহাস
ব্রিটিশ উপনিবেশিক শাসনের শেষলগ্নে গ্রামীণ জনজীবনে শিক্ষার আলো বিস্তারের সুমহান ব্রত নিয়ে যে কয়টি মাধ্যমিক বিদ্যালয় এ দেশে আত্মপ্রকাশ করেছে সরকারহাট নজর আলী রুপজান উচ্চ বিদ্যালয় তার মধ্যে অন্যতম। চট্টগ্রাম জেলার নিজামপুর পরগণার প্রাণকেন্দ্রে অবস্থিত মীরসরাই থানাধীন এই ঐতিহ্যবাহী শিক্ষাপ্রতিষ্ঠান শিক্ষার এক মনোরম পরিবেশে এলাকার বিশিষ্ট জমিদার তসী সরকার পরিবারের দানকৃত জায়গায় বিংশ শতাব্দীর দ্বিতীয় দশকে প্রাথমিক বিদ্যালয় প্রতিষ্ঠা লাভ করে। পরবর্তীতে তৃতীয় দশকে এ বিদ্যালয়ে মাইনর বিদ্যালয় এবং ১৯৩৯ সালে মাধ্যমিক পর্যায়ে উন্নীত করা হয়।

## শিক্ষক-শিক্ষার্থী
বিদ্যালয়ের প্রধান শিক্ষক বাবু বিশ্বজিৎ দে। বর্তমানে এক হাজারেরও অধিক শিক্ষার্থী এ বিদ্যালয়ে অধ্যয়নরত আছে।

## অবকাঠামো
বিদ্যালয়ের অবকাঠামো বেশ সমৃদ্ধ। একটি দ্বিতল ভবন সহ রয়েছে যথাক্রমে চার ও তিন তলা ভবন। বিশুদ্ধ পানির জন্য আছে ছাত্র-ছাত্রী পৃথক ওয়াটার পয়েন্ট। রয়েছে সায়েন্স ল্যাব। সুবিশাল মাঠ রয়েছে বিদ্যালয় ভবনের সামনে।

## কার্যক্রম
এ বিদ্যালয়ে সহ-শিক্ষা ব্যবস্থা রয়েছে।

## কৃতিত্ব ও ফলাফল
বিগত বছরের পাশের হার ৮৪%।

## তথ্যসূত্র

বিষয়শ্রেণী:মীরসরাই উপজেলার শিক্ষাপ্রতিষ্ঠান
বিষয়শ্রেণী:১৯৩৯-এ প্রতিষ্ঠিত
বিষয়শ্রেণী:১৯৩৯-এ প্রতিষ্ঠিত শিক্ষাপ্রতিষ্ঠান
কমর আলী ইউনিয়ন উচ্চ বিদ্যালয়

**কমর আলী ইউনিয়ন উচ্চ বিদ্যালয়** বাংলাদেশের একটি শিক্ষাপ্রতিষ্ঠান।

## অবস্থান
বাংলাদেশের চট্টগ্রাম জেলার অন্তর্গত মীরসরাই উপজেলার হাইতকান্দি ইউনিয়নে এ বিদ্যালয়টি অবস্থিত।

## ইতিহাস
১৯৫৪ সালে বিদ্যালয়টি প্রতিষ্ঠিত হয়।

## পরিচালনা ব্যবস্থা
বিদ্যালয় পরিচালনার জন্য জনাব জাহাঙ্গীর কবির চৌধুরীকে সভাপতি করে ১০ সদস্যের একটি পরিচালনা পরিষদ রয়েছে।

## শিক্ষক-শিক্ষার্থী
এ বিদ্যালয়ের প্রধান শিক্ষক জনাব নূর মোহাম্মদ। এছাড়া আরো ১১ জন এমপিও ভুক্ত শিক্ষক-শিক্ষিকা রয়েছেন। বর্তমানে ১৩০০ অধিক শিক্ষার্থী অধ্যয়নরত আছে।

## কার্যক্রম
এ বিদ্যালয়ে সহ-শিক্ষা কার্যক্রম রয়েছে।

## কৃতিত্ব ও ফলাফল
বিগত বছরের পাশের হার ৮৫.৮৩%। এছাড়া বিভিন্ন শিক্ষাবর্ষে এ+ সহ বেশ কিছু অর্জন রয়েছে।

## আরও দেখুন
* মীরসরাই উপজেলার শিক্ষাপ্রতিষ্ঠান

## তথ্যসূত্র

বিষয়শ্রেণী:মীরসরাই উপজেলার শিক্ষাপ্রতিষ্ঠান
বিষয়শ্রেণী:১৯৫৪-এ প্রতিষ্ঠিত
বিষয়শ্রেণী:১৯৫৪-এ প্রতিষ্ঠিত শিক্ষাপ্রতিষ্ঠান
সৌরেন বসু

**সৌরেন বসু** (২৫ জুন, ১৯২৪-১৭ আগস্ট ১৯৯৭) একজন বাঙালি কমিউনিস্ট বিপ্লবী এবং ভারতের নকশাল আন্দোলনের একজন নেতৃত্বদানকারী ব্যক্তিত্ব। ১৯৬৭ সালে ভারতের কমিউনিস্ট পার্টি (মার্কসবাদী)- এর কংগ্রেস সম্মেলনে তিনি সম্মেলন কেন্দ্রে মাও সেতুংয়ের একটি প্রতিকৃতির অনুপস্থিতি নিয়ে প্রশ্ন তুলেছিলেন। যখন ভারতের কমিউনিস্ট পার্টি (মার্কসবাদী-লেনিনবাদী) গঠিত হয়, তখন তিনি নতুন দলে যোগ দেন। পার্টি অভ্যন্তরে তিনি *ভাদু* দা নামে পরিচিত ছিলেন।

সৌরেন বসু চীনে ভ্রমণ করেন এবং তিনি ছিলেন সেইসব খুব কম সংখ্যক ভারতীয় মাওবাদীদের মধ্যে অন্যতম যারা চীনা নেতৃত্বের সাথে সরাসরি বৈঠক করেন। তিনি যখন ভারত ফিরে আসেন, তখন তিনি সিপিআই (এমএল) এর লাইনের প্রতি চীনা নেতাদের দ্বারা উত্থাপিত সমালোচনা উপস্থাপন করেন, কিন্তু তার মতামত সিপিআই (এমএল) নেতা চারু মজুমদার কৃত রণকৌশল দ্বারা কোণঠাসা হয়েছিল। চৌ এন-লাইয়ের সাথে তার কথোপকথনটি একটি পুস্তিকা আকারে প্রকাশিত হয়েছিলো। ১৯৭৯ সালে দীর্ঘদিন কারাবাসের পর তিনি মুক্তি পান।

## তথ্যসূত্র

বিষয়শ্রেণী:১৯২৪-এ জন্ম
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:নকশালপন্থী-মাওবাদী বিদ্রোহ
বিষয়শ্রেণী:ভারতীয় সাম্যবাদী
বিষয়শ্রেণী:পশ্চিমবঙ্গের রাজনীতিবিদ
বিষয়শ্রেণী:১৯৯৭-এ মৃত্যু
বিষয়শ্রেণী:নকশালবাদী
মিঠানালা রামদয়াল বহুমুখী উচ্চ বিদ্যালয়

**মিঠানালা রামদয়াল বহুমুখী উচ্চ বিদ্যালয়** বাংলাদেশের একটি শিক্ষাপ্রতিষ্ঠান।

## অবস্থান
বাংলাদেশের চট্টগ্রাম জেলার অন্তর্গত মীরসরাই উপজেলার মিঠানালা ইউনিয়নে এ বিদ্যালয়টি অবস্থিত।

## ইতিহাস
স্থানীয় কয়েকজন বিদ্যোৎসাহী ব্যক্তি এবং এলাকার জনগণের সার্বিক সহযোগিতায় ১৯৪৬ সালে এ বিদ্যালয়টি প্রতিষ্ঠিত হয়। এর জায়গার পরিমাণ ১.৫৭ একর । অত্র বিদ্যালয় ১৯৪৮ সালে মাধ্যমিক বিদ্যালয় হিসেবে তৎকালীন পূর্ব বঙ্গ মাধ্যমিক শিক্ষাবোর্ড ঢাকা কর্তৃক স্বীকৃতি প্রাপ্ত হয়।

## পরিচালনা ব্যবস্থা
বিদ্যালয় পরিচালনার জন্য জনাব ওমর ফারুক চৌধুরী সবুজকে সভাপতি করে ১১ সদস্যের একটি পরিচালনা পরিষদ রয়েছে।

## শিক্ষক-শিক্ষার্থী
বিদ্যালয়ের প্রধান শিক্ষক জনাব মোহাম্মদ শফিউল আলম। বর্তমানে সাড়ে চার শতাধিক শিক্ষার্থী এ বিদ্যালয়ে অধ্যয়নরত আছে।

## অবকাঠামো
বিদ্যালয়টির দুটি ভবন রয়েছে। পূর্ব পাশে দুইতলা বিশিষ্ট একটি ভবন ও দক্ষিণ পাশে চারতলা বিশিষ্ট একটি ভবন রয়েছে।

## কার্যক্রম
এ বিদ্যালয়ে সহ-শিক্ষা কার্যক্রম রয়েছে।

## কৃতিত্ব ও ফলাফল
বিগত বছরের পাশের হার ৯০%।

## তথ্যসূত্র

বিষয়শ্রেণী:চট্টগ্রাম জেলার শিক্ষাপ্রতিষ্ঠান
বিষয়শ্রেণী:মীরসরাই উপজেলার শিক্ষাপ্রতিষ্ঠান
বিষয়শ্রেণী:১৯৪৬-এ প্রতিষ্ঠিত
বিষয়শ্রেণী:১৯৪৬-এ প্রতিষ্ঠিত শিক্ষাপ্রতিষ্ঠান
তালাত আহমদ

ড. **তালাত আহমেদ** একজন প্রখ্যাত ভূবিজ্ঞানী। বর্তমানে তিনি দিল্লির জামিয়া মিলিয়া ইসলামিয়া বিশ্ববিদ্যালয়ের উপাচার্য।

## প্রাথমিক জীবন

তালাত আহমদের জন্ম এবং বেড়ে ওঠা ঝাড়খণ্ডের একটি ছোট গ্রাম গিরীদিহ-এ। তার বাবা মইনুদ্দিন আহমদ।

## গবেষণা

তালাত আহমদের ৬৫ এর অধিক গবেষণা পত্র রয়েছে। তিনি দিল্লী বিশ্ববিদ্যাল এবং অস্ট্রেলিয়ার এসিটি ক্যানবেরায় অবস্থিত অস্ট্রেলিয়ান ন্যাশনাল ইউনিভার্সিটির দা রিসার্চ স্কুল অব আর্থ সাইন্সে বেশকিছু এমফিল এবং পিএইচডি গবেষণা অধ্যয়ন তদারক করেছেন।

## তথ্যসূত্র

বিষয়শ্রেণী:১৯৫৫-এ জন্ম
বিষয়শ্রেণী:২০শ শতাব্দীর ভারতীয় ভূবিজ্ঞানী
বিষয়শ্রেণী:দিল্লি বিশ্ববিদ্যালয়ের শিক্ষক
বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জওহরলাল নেহরু বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় মুসলিম
বিষয়শ্রেণী:জীবিত ব্যক্তি
তেবাড়িয়া জামে মসজিদ

**তেবাড়িয়া জামে মসজিদ** বাংলাদেশের টাঙ্গাইল জেলার সলিমাবাদের তেবাড়িয়া গ্রামে অবস্থিত একটি মসজিদ। এটি মৃধা বংশোদ্ভূত আব্দুল মালেক খা মৃধা সপ্তদশ শতাব্দীর শুরুতে এই মসজিদটি নির্মাণ করেন। সম্পূর্ণ মোঘল স্থাপত্যে সমৃদ্ধ মসজিদটির একেবারেই পাড় ঘেসে শ্রোতস্বিনী যমুনা প্রবাহিত ছিল। কথিত আছে বহু দুর থেকে পাড় ভাঙ্গার মধ্য দিয়ে যমুনা একবার মসজিদের কাছে এসেই ধমকে দাঁড়ায় এবং তারপর থেকে চর জেগে জেগে যমুনা আবার দুরের গ্রামে অবস্থান নেয়। এলাকার বিভিন্ন ধর্মের মানুষের কাছে এই মসজিদের ধর্মীয় বিশ্বাসের মহাত্ন এখনও প্রবল। স্থানীয় তালুকদার পরিবারই বংশানুক্রমে এই মসজিদের মতুয়াল্লির দায়িত্ব পালন করে থাকেন।

## আরও দেখুন
* বাংলাদেশের মসজিদের তালিকা
* ঢাকা বিভাগের মসজিদের তালিকা
## তথ্যসূত্র

বিষয়শ্রেণী:টাঙ্গাইল জেলার মসজিদ
বিষয়শ্রেণী:টাঙ্গাইল জেলার প্রত্নতাত্ত্বিক স্থাপনা
বিষয়শ্রেণী:মুঘল মসজিদ
নর্থ ইস্ট ইউনিভার্সিটি বাংলাদেশ

**নর্থ ইস্ট ইউনিভার্সিটি বাংলাদেশ** বা **নর্থ ইস্ট বিশ্ববিদ্যালয় বাংলাদেশ** হচ্ছে একটি বেসরকারি বিশ্ববিদ্যালয়। এটি বাংলাদেশের সিলেট জেলায় অবস্থিত। এটি ২০১২ সালে প্রতিষ্ঠিত হয়।

## উপাচার্যগণ
নিম্নোক্ত ব্যক্তিবর্গ নর্থ ইস্ট ইউনিভার্সিটি বাংলাদেশের উপাচার্য হিসেবে দায়িত্ব পালন করেন:

* এম খলিলুর রহমান (২০১২-২০১৬)
* আতফুল হাই শিবলী (২০১৬-২০২০)
* ইলিয়াস উদ্দীন বিশ্বাস (তমান)২০২৫)
* মোহাম্মদ ইকবাল (২০২৫- বর্তমান)

## একাডেমিক বিভাগ
;ব্যবস্যা বিদ্যালয়
* ব্যবসা প্রশাসন বিভাগ

;আইন ও বিচার বিদ্যালয়
* আইন ও বিচার বিভাগ

;সামাজিক বিজ্ঞান বিদ্যালয়
* ইংরেজি বিভাগ
* জনস্বাস্থ্য বিভাগ
* ফলিত সমাজবিজ্ঞান ও সামাজিক কর্ম বিভাগ

;প্রাকৃতিক বিজ্ঞান ও প্রকৌশল বিদ্যালয়
* গণিত বিভাগ ও তথ্যবিজ্ঞান
* পরিবেশ ও রসায়ন বিভাগ
* কম্পিউটার বিজ্ঞান ও প্রকৌশল বিভাগ

## স্নাতক প্রোগ্রাম
* বিবিএ (সম্মান) প্রোগ্রাম 
* বি.এসসি (সম্মান) গণিত       
* কম্পিউটার বিজ্ঞান ও প্রকৌশলে বি.এসসি
* পরিবেশ বিজ্ঞান ও রসায়নে বি.এসসি (সম্মান)
* ইংরেজিতে বি.এ. (সম্মান) 
* এলএল.বি (সম্মান)
* ফলিত সমাজবিজ্ঞানে বিএসএস

## স্নাতকোত্তর প্রোগ্রাম
* এমবিএ (নিয়মিত)
* এমবিএ (নির্বাহী)
* ইংরেজিতে এমএ (প্রিলিমিনারি)
* ইংরেজিতে এমএ (ফাইনাল)
* এলএল.এম (ফাইনাল)
* গণিতে এমএসসি
* গণিতে এমএসসি (প্রিলিমিনারি)
* সামাজিক কর্মে স্নাতক (এমএসডব্লিউ)
* ফলিত সমাজবিজ্ঞানে এমএসএস
* উন্নয়ন অধ্যয়নে স্নাতক

## কর্মকাণ্ড

নর্থ ইস্ট ইউনিভার্সিটি বেশ কিছু অতিরিক্ত কার্যক্রম পরিচালনা করে থাকে, যেমন-

* এনইইউবি স্ক্রীড়া ক্লাব
* পর্যটন ক্লাব
* বিতর্ক ক্লাব
* সামাজিক সেবা ক্লাব
* সাংস্কৃতিক ক্লাব
* সিএসই সোসাইটি
* থিয়েটার নর্থ ইস্ট
* এনইইউবি ফটোগ্রাফি ক্লাব
* এনইইউবি এসএস ওয়ার্ড
* এনইইউবি ল স্টুডেন্টস ফোরাম

## তথ্যসূত্র

## বহিঃসংযোগ
* নর্থ ইস্ট ইউনিভার্সিটি বাংলাদেশ এর অফিশিয়াল ওয়েবসাইট

বিষয়শ্রেণী:বাংলাদেশের বেসরকারি বিশ্ববিদ্যালয়
বিষয়শ্রেণী:সিলেট জেলার বিশ্ববিদ্যালয়
বিষয়শ্রেণী:২০১২-এ বাংলাদেশে প্রতিষ্ঠিত
বিষয়শ্রেণী:২০১২-এ প্রতিষ্ঠিত বিশ্ববিদ্যালয় ও কলেজ
মোহাম্মদ বায়াজীদ খান পন্নী

**মোহাম্মদ বায়াজীদ খান পন্নী** (১৯২৫-২০১২) একজন বাংলাদেশী রাজনীতিবিদ যিনি মূলত ধর্মভিত্তিক সংগঠন হেযবুত তওহীদ প্রতিষ্ঠার জন্য পরিচিত।

## প্রারম্ভিক জীবন
বায়াজীদ খান পন্নী ১১ মার্চ ১৯২৫ খ্রিষ্টাব্দে টাংগাইলের করোটিয়ায় পন্নী জমিদার পরিবারে জন্মগ্রহণ করেন। তার পিতার নাম মোহাম্মদ মেহেদী আলী খান পন্নী।

## শিক্ষা জীবন
শৈশবে স্থানীয় রোকাইয়া উচ্চ মাদ্রাসায় তার শিক্ষাজীবন শুরু করেন এবং ১৯৪২ সালে মেট্রিকুলেশন পাশ করে বগুড়ার সরকারি আজিজুল হক কলেজে ভর্তি হন কিন্তু শেষ পর্যন্ত কলকাতায় পাড়ি জমান। কলকাতার ইসলামিয়া কলেজে (বর্তমান মৌলানা আজাদ কলেজ) থেকে তিনি উচ্চ মাধ্যমিক সমাপ্ত করেন।

## কর্ম জীবন
১৯৪৭ সালে ভারত বিভক্তির পর তিনি তার নিজ গ্রামে ফিরে আসেন এবং বিভিন্ন ব্যবসা-বাণিজ্য শুরু করেন। পঞ্চাশের দশকে তিনি হোমিওপ্যাথি চিকিৎসা শুরু করেন।

## রাজনৈতিক জীবন
১৯৬৩ সালে পূর্ব পাকিস্তান আইন পরিষদে টাঙ্গাইল-বাসাইল নির্বাচনী আসনে স্বতন্ত্র পদপ্রার্থী হিসেবে প্রাদেশিক পরিষদের সদস্য নির্বাচিত হন। এসময় তিনি প্রাদেশিক পরিষদের সদস্য হিসেবে ‘কমনওয়েলথ পার্লামেন্টারি এ্যাসোসিয়েশন’ এর সদস্যপদও লাভ করেন।  সংসদ সদস্য হওয়ার পর ১৯৬৩ খ্রিষ্টাব্দে তিনি করটিয়ায় হায়দার আলী রেড ক্রস ম্যাটার্নিটি অ্যান্ড চাইল্ড ওয়েলফেয়ার হসপিটাল প্রতিষ্ঠা করেন।

### হেযবুত তওহীদ প্রতিষ্ঠা

১৯৯৫ সালের ১৬ ফেব্রুয়ারি তিনি টাংগাইলের করোটিয়া হেযবুত তওহীদ নামে একটি ধর্মভিত্তিক দল গঠন করেন। দলটির দাবি অনুয়ায়ী এটি অরাজনৈতিক ধর্মীয় সংস্কারমূলক আন্দোলন।

#### বিতর্ক
২০০৮ সালে আইনশৃঙ্খলা বাহিনীর তালিকায় কালো তালিকাভুক্ত হয় সংগঠনটি। ২০১৪ সালের ১৩ নভেম্বর বাংলাদেশ সরকারের মন্ত্রিপরিষদ বিভাগ থেকে সংগঠনটিকে কালো তালিকাভুক্ত করে চিঠি জারি করা হয়।

বাংলাদেশ ব্যাংকও এ বিষয়ক সতর্কতা জারি করে সংগঠন ও এর অঙ্গ সংগঠনের সম্পর্কে সতর্ক থাকতে বলে। বিভিন্ন সময় সংগঠনটি নিষিদ্ধ করার কথাও বিভিন্ন সংবাদমাধ্যমে জানা যায়।

## লেখালেখি
জীবজন্তু শিকারের অভিজ্ঞতা থেকে তিনি **বাঘ-বন-বন্দুক** নামক একটি বই লেখেন। এছাড়াও তিনি বিভিন্ন পত্র-পত্রিকায় বিভিন্ন সময়ে চিকিৎসা, ধর্ম ও রাজনৈতিক প্রসঙ্গে প্রবন্ধ লিখেছেন।
#### তার লেখা অন্যান্য বইসমূহ

* দাজ্জাল? ইহুদী-খ্রীস্টান ‘সভ্যতা’
* ইসলামের প্রকৃত রুপরেখা
* দ্য লস্ট ইসলাম
* জেহাদ, কেতাল ও সন্ত্রাস
* এ ইসলাম ইসলামই নয়।

## পারিবারিক জীবন
১৯৬৯ সালে তিনি মরিয়ম সাত্তারকে বিয়ে করেন যিনি ১৯৯৬ সালে মারা যান। পরে তিনি ১৯৯৯ সালে খাদিজা খাতুনকে বিয়ে করেন। তিনি দুই ছেলে ও দুই মেয়ের পিতা।

## মৃত্যু
বায়াজীদ খান পন্নী ২০১২ সালের ১৬ জানুয়ারি মৃত্যুবরণ করেন।

## তথ্যসূত্র

বিষয়শ্রেণী:১৯২৫-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:টাঙ্গাইল জেলার ব্যক্তি
বিষয়শ্রেণী:বাংলাদেশী রাজনীতিবিদ
বিষয়শ্রেণী:বাংলাদেশী হোমিওপ্যাথ
বিষয়শ্রেণী:সরকারি আজিজুল হক কলেজের প্রাক্তন শিক্ষার্থী
বিষয়শ্রেণী:মৌলানা আজাদ কলেজের প্রাক্তন শিক্ষার্থী
বিষয়শ্রেণী:বৃহত্তর ময়মনসিংহের ইসলামি ব্যক্তিত্ব
বিষয়শ্রেণী:বাংলাদেশী চিকিৎসক
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
ব্যারন করবিন

**থমাস পেস্টক** (জন্ম: সেপ্টেম্বর ১৩, ১৯৮৪) হলেন একজন মার্কিন পেশাদার কুস্তিগির, অবসরপ্রাপ্ত বক্সার এবং আমেরিকান ফুটবল খেলোয়াড়। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে **ব্যারন করবিন** নামে কুস্তি করেন। তিনি বর্তমান মানি ইন দ্য ব্যাংক চুক্তি বিজয়ী।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৪-এ জন্ম
বিষয়শ্রেণী:মার্কিন পুরুষ পেশাদার কুস্তিগির
বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:মার্কিন পুরুষ মুষ্টিযোদ্ধা
বিষয়শ্রেণী:পেশাদার কুস্তির ক্ষমতাধর ব্যক্তি
বিষয়শ্রেণী:আন্দ্রে দ্য জায়ান্ট মেমোরিয়াল ব্যাটল রয়্যাল বিজয়ী
বিষয়শ্রেণী:কিং অব দ্য রিং প্রতিযোগিতার বিজয়ী
বিষয়শ্রেণী:মানি ইন দ্য ব্যাংক বিজয়ী
বিষয়শ্রেণী:এনএক্সটি ট্যাগ টিম চ্যাম্পিয়ন
বিষয়শ্রেণী:২১শ শতাব্দীর মার্কিন পেশাদার কুস্তিগির
বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্প�
বিষয়শ্রেণী:২১শ শতাব্দীর পুরুষ পেশাদার কুস্তিগির
মীরসরাই লতিফীয়া কামিল মাদ্রাসা

**মীরসরাই লতিফীয়া কামিল মাদ্রাসা** বাংলাদেশের চট্টগ্রাম জেলার একটি কামিল মাদ্রাসা। ১৯৮৪ সালে প্রতিষ্ঠিত এই আলিয়া মাদ্রাসা বর্তমানে চট্টগ্রাম জেলার মধ্যে অন্যতম একটি কামিল মাদ্রাসা। মাদ্রাসাটি ইসলামি আরবি বিশ্ববিদ্যালয় অধিভুক্ত মাদ্রাসা। মাদ্রাসার বর্তমান অধ্যক্ষের নাম মাওলানা একরামুল হক।

## অবস্থান
বাংলাদেশের চট্টগ্রাম জেলার অন্তর্গত মীরসরাই পৌরসভায় এ মাদ্রাসাটি অবস্থিত।

## ইতিহাস
এ মাদ্রাসায় কামিল (মাস্টার্স) পর্যায় পর্যন্ত পাঠদান করা হয়। মাদ্রাসাটি ১৯৮৪ সালে চট্টগ্রাম জেলায় প্রতিষ্ঠিত হয়, ২০০৬ সাল থেকে ২০১৬ সাল পর্যন্ত ফাজিল ও কামিল পরীক্ষার জন্য ইসলামী বিশ্ববিদ্যালয় এর অন্তর্ভুক্ত ছিল এবং ২০১৬ সালের পর থেকে ইসলামি আরবি বিশ্ববিদ্যালয়ের অন্তর্ভুক্ত।

## আরও দেখুন
* পাবনা ইসলামিয়া মাদ্রাসা
* ইসলামী বিশ্ববিদ্যালয়, বাংলাদেশ
* বাংলাদেশের আলিয়া মাদ্রাসার তালিকা

## তথ্যসূত্র

বিষয়শ্রেণী:মীরসরাই উপজেলার শিক্ষাপ্রতিষ্ঠান
বিষয়শ্রেণী:চট্টগ্রাম জেলার আলিয়া মাদ্রাসা
বিষয়শ্রেণী:১৯৮৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:চট্টগ্রাম জেলার শিক্ষাপ্রতিষ্ঠান
বিষয়শ্রেণী:বাংলাদেশের কামিল মাদ্রাসা
বিষয়শ্রেণী:১৯৮৪-এ প্রতিষ্ঠিত
মারিয়া ক্যানেলিস

**ম্যারি লুইস** "**মারিয়া**" **ক্যানেলিস** (জন্ম: ফেব্রুয়ারি ২৫, ১৯৮২) হলেন একজন মার্কিন পেশাদার কুস্তিগির, অভিনেত্রী এবং গায়িকা। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে **মারিয়া ক্যানেলিস** নামে কুস্তি করেন।

## তথ্যসূত্র

## বহিঃসংযোগ

*
*

বিষয়শ্রেণী:জীবিত ব্যক্তি
বিষয়শ্রেণী:১৯৮২-এ জন্ম
বিষয়শ্রেণী:মার্কিন গায়িকা
বিষয়শ্রেণী:গ্রিক বংশোদ্ভূত মার্কিন ব্যক্তি
বিষয়শ্রেণী:ডাব্লিউডাব্লিউই ২৪/৭ চ্যাম্পিয়ন
বিষয়শ্রেণী:মার্কিন নারী পেশাদার কুস্তিগির
বিষয়শ্রেণী:২১শ শতাব্দীর মার্কিন গায়িকা
বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:পেশাদার কুস্তি ম্যানেজার ও খানসামা
বিষয়শ্রেণী:২১শ শতাব্দীর মার্কিন পেশাদার কুস্তিগির
বিষয়শ্রেণী:ইলিনয়ের নারী মডেল
বিষয়শ্রেণী:মার্কিন সুন্দরী প্রতিযোগিতার প্রতিযোগী
বিষয়শ্রেণী:২১শ শতাব্দীর নারী পেশাদার কুস্তিগির
গণিয়াতুল উলুম হোসাইনিয়া আলিম মাদ্রাসা

**গণিয়াতুল উলুম হোসাইনিয়া আলিম মাদ্রাসা** বাংলাদেশের একটি আলিয়া মাদ্রাসা। মাদ্রাসাটি চট্টগ্রাম জেলার অন্তর্গত মীরসরাই উপজেলার করেরহাট ইউনিয়নে অবস্থিত। মাদ্রাসাটি ১৯৭৪ সালে প্রতিষ্ঠিত হয়। মাদ্রাসাটি বাংলাদেশ মাদ্রাসা শিক্ষাবোর্ডের অধীনে পরিচালিত হয়।

## শিক্ষা ব্যবস্থা
মাদ্রাসাটিতে এবতেদায়ী প্রথম শ্রেণি থেকে আলিম পর্যন্ত পাঠদান করা হয়। মাদ্রাসার শিক্ষার্থীদের জন্য পাঠাগার, খেলার মাঠ, ছাত্রীদের জন্য কমনরুম প্রভৃতি সুযোগ-সুবিধা রয়েছে।
## ভবন
মাদ্রাসায় একটি একতলা পাকা ভবন ও একটি আধাপাকা ভবন রয়েছে।

## কৃতিত্ব ও ফলাফল
২০২০ বছরের পাশের হার ১০০%।

## আরও দেখুন

* বাংলাদেশ মাদ্রাসা শিক্ষাবোর্ড
* দারুন্নাজাত সিদ্দিকিয়া কামিল মাদ্রাসা
* বাংলাদেশের আলিয়া মাদ্রাসার তালিকা

## তথ্যসূত্র

## বহিঃসংযোগ

বিষয়শ্রেণী:মীরসরাই উপজেলার শিক্ষাপ্রতিষ্ঠান
বিষয়শ্রেণী:চট্টগ্রাম জেলার আলিয়া মাদ্রাসা
বিষয়শ্রেণী:১৯৭৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৭৪-এ বাংলাদেশে প্রতিষ্ঠিত
বিষয়শ্রেণী:১৯৭৪-এ প্রতিষ্ঠিত
মির্জাবাজার ইসলামিয়া দাখিল মাদ্রাসা

**মির্জাবাজার ইসলামিয়া দাখিল মাদ্রাসা** বাংলাদেশের চট্টগ্রাম জেলার মীরসরাই উপজেলার ওয়াহেদপুর ইউনিয়নে অবস্থিত একটি মাধ্যমিক পর্যায়ের আলিয়া মাদ্রাসা। মাদ্রাসাটি বর্তমানে বাংলাদেশ মাদ্রাসা শিক্ষাবোর্ডের অধীনে পরিচালিত হয়ে থাকে। এখানে বর্তমানে ইবতেদায়ী শ্রেণী থেকে শুরু করে দাখিল ক্লাস পর্যন্ত পাঠদান করা হয়। মাদ্রাসাটির বর্তমান অধ্যক্ষের নাম মোহাম্মদ মাহবুবুল আলম। মাদ্রাসায় প্রায় সাড়ে পাঁচ শতাধিক শিক্ষার্থী অধ্যয়নরত রয়েছে।

## ইতিহাস
মাদ্রাসাটি ১৯১০ সালে প্রতিষ্ঠিত হয় এবং ১৯৫২ সালে পূর্ব পাকিস্তান মাদ্রাসা শিক্ষাবোর্ড কর্তৃক স্বীকৃতি লাভ করে। পরবর্তীতে বাংলাদেশ স্বাধীনতা অর্জনের পর মাদ্রাসাটি ঢাকা আলিয়া মাদ্রাসার অধিভুক্তি লাভ করে। পরবর্তী সময়ে বাংলাদেশ মাদ্রাসা শিক্ষাবোর্ড প্রতিষ্ঠা লাভ করে মাদ্রাসাটি এই প্রতিষ্ঠানের নিয়ন্ত্রনে পরিচালিত হয়ে থাকে। মাদ্রাসাটির প্রাতিষ্ঠানিক ভবন 'L' আকৃতির দ্বিতল ভবন রয়েছে। মোহাম্মাদ মোস্তফা মজুমদার নামক এক স্থানীয় ব্যক্তি মাদ্রাসাটিতে একটি ছাত্রাবাস প্রতিষ্ঠা করে দিয়েছেন তার নামেই ছাত্রাবাসটি নামকরণ করা হয়েছে।

## আরও দেখুন
* আবুতোরাব ফাজিল মাদ্রাসা
* আল-আমিন বারীয়া কামিল মডেল কামিল মাদ্রাসা
* ওয়াজেদিয়া আলিয়া মাদ্রাসা 
* কাগতিয়া এশাতুল উলুম কামিল এমএ মাদ্রাসা

## তথ্যসূত্র

## বহিঃসংযোগ
* ফেসবুকে মির্জাবাজার ইসলামিয়া দাখিল মাদ্রাসা
* অফিশিয়াল ওয়েবসাইট 

বিষয়শ্রেণী:মীরসরাই উপজেলার শিক্ষাপ্রতিষ্ঠান
বিষয়শ্রেণী:১৯১৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯১৮-এ ব্রিটিশ ভারতে প্রতিষ্ঠিত
বিষয়শ্রেণী:চট্টগ্রাম জেলার আলিয়া মাদ্রাসা
বিষয়শ্রেণী:১৯১৮-এ এশিয়ায় প্রতিষ্ঠিত
সুফিয়া নূরিয়া ফাজিল মাদ্রাসা

**সুফিয়া নুরিয়া ফাজিল মাদ্রাসা** উত্তর চট্টগ্রামের বিখ্যাত দ্বীনি বিদ্যাপীঠ। যা বাংলাদেশের ইলমে শরীয়ত ও তরীকত চর্চার অন্যতম মাদ্রাসা। এই মাদ্রাসাটি **সুফিয়া মাদ্রাসা** নামেও পরিচিত।

## অবস্থান
বাংলাদেশের চট্টগ্রাম জেলার অন্তর্গত মীরসরাই উপজেলার মিঠানালা ইউনিয়নের পশ্চিম মিঠানালা গ্রামে এ মাদ্রাসাটি অবস্থিত।

## ইতিহাস
এলাকাবাসীর মধ্যে ইসলামের মর্মবাণী পৌঁছাতে ১৯০৪ সালে মাদ্রাসাটি প্রতিষ্ঠা করেন মুফ্তী আযম নিজামপুরী আল্লামা **শাহ সূফী আব্দুল গণি।** সুফী আব্দুল গণি ছিলেন ফুরফুরার পীর মুজাদ্দিদে যামানআবু বকর সিদ্দিকির খলিফা। তিনি তার পীর আবু বকর সিদ্দিকীর পরামর্শে শাহ সূফী নূর মোহাম্মদ নিজামপুরী এর নামানুসারে মাদ্রাসাটির নামকরণ করেন। মাদ্রাসাটি ১৯৫০ সালে আলিম এবং ১৯৫২ সালে ফাজিল মঞ্জুরী লাভ করে। এ মাদ্রাসা থেকে ১৯৫৩ সালে প্রথম আলিম ও ফাজিল বোর্ড পরীক্ষায় শিক্ষার্থীরা অংশগ্রহণ করে। এরপরে ২০০৬ সালে মাদ্রাসাটি ইসলামী বিশ্ববিদ্যালয় অধিভুক্ত হয়, এবং ২০১৬ সালে ইসলামি আরবি বিশ্ববিদ্যালয়ের অধীনে স্থানান্তরিত হয়।

## পরিচালনা ব্যবস্থা
মাদ্রাসা পরিচালনার জন্য ১৪ সদস্যের একটি পরিচালনা পরিষদ রয়েছে। পল্লী উন্নয়ন একাডেমির পরিচালক মো. আব্দুল কাদের এই পরিষদের সভাপতি।

## শিক্ষক-শিক্ষার্থী
মাদ্রাসার অধ্যক্ষ মোহাম্মদ রেজাউল হক নিজামী। বর্তমানে সাড়ে ছয় শতাধিক শিক্ষার্থী এ মাদ্রাসায় অধ্যয়নরত আছে।

## অবকাঠামো
এ প্রতিষ্ঠানে ৩টি দ্বিতল একাডেমিক ভবন ও ১টি একতলা ভবন ও ১টি আধাপাকা ভবন রয়েছে।

## পর্যায়
এ মাদ্রাসায় ফাজিল (ডিগ্রী) পর্যায় পর্যন্ত পাঠদান করা হয়। ১৯৮৫ সালে মাধ্যমিক বিজ্ঞান শিক্ষা প্রকল্পের অধীনে বিজ্ঞান শাখা চালু হয়। এছাড়াও মাদ্রাসায় শাইখুল মাশায়েখ মুফতী আবদুল হক সিরাজীর পরিচালনায় দারুল ইফতা রয়েছে।

## কৃতিত্ব ও ফলাফল
প্রতিষ্ঠালগ্ন থেকে বাংলাদেশ মাদ্রাসা শিক্ষাবোর্ড কর্তৃক অনুষ্ঠিত দাখিল, আলিম, ফাজিল পরীক্ষায় এবং বর্তমানে পঞ্চম শ্রেণীর সমাপনী ও অষ্টম শ্রেণী (জেডিসি) পরীক্ষায় শিক্ষার্থীরা কৃতিত্বপূর্ণ ফলাফল অর্জন করে আসছে। ২০১১ সালে অষ্টম শ্রেণীতে ২ জন এবং দাখিল পরীক্ষায় ২ জন শিক্ষার্থী মেধাবৃত্তি লাভ করে। ২০১২ সালে দাখিল ও আলিম পরীক্ষায় শতভাগ ফলাফল অর্জন করে মাদ্রাসার গৌরবময় ঐতিহ্যের ধারা অব্যাহত রাখে। ২০১৪ সালে বাংলাদেশ সরকারের শিক্ষা মন্ত্রণালয় কর্তৃক মীরসরাই উপজেলার **‘সেরা শিক্ষাপ্রতিষ্ঠান’** হিসেবে নির্বাচিত হয় এবং কৃতিত্ব সনদ লাভ করে।

## আরও দেখুন
* ইসলামী বিশ্ববিদ্যালয়, বাংলাদেশ
* বাংলাদেশের আলিয়া মাদ্রাসার তালিকা

## তথ্যসূত্র

বিষয়শ্রেণী:মীরসরাই উপজেলার শিক্ষাপ্রতিষ্ঠান
বিষয়শ্রেণী:চট্টগ্রাম জেলার আলিয়া মাদ্রাসা
বিষয়শ্রেণী:চট্টগ্রাম জেলার শিক্ষাপ্রতিষ্ঠান
বিষয়শ্রেণী:১৯০৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯০৪-এ প্রতিষ্ঠিত
মান্দারবাড়ীয়া শাহ্ ওলিয়া বালিকা দাখিল মাদ্রাসা

**মান্দারবাড়ীয়া শাহ্ ওলিয়া বালিকা দাখিল মাদ্রাসা** বাংলাদেশের একটি শিক্ষাপ্রতিষ্ঠান।

## অবস্থান
বাংলাদেশের চট্টগ্রাম জেলার অন্তর্গত মীরসরাই উপজেলার মীরসরাই ইউনিয়নের মান্দারবাড়িয়া গ্রামে এ মাদ্রাসাটি অবস্থিত।

## ইতিহাস
মাদ্রাসাটি ১৯৮২ সালে প্রতিষ্ঠিত হয়। এলাকার মেয়েদের ইসলামী শিক্ষা অর্জনের প্রয়োজনে স্থানীয় জনসাধারণের সহযোগিতায় অত্র এলাকার বিশিষ্ট আলেম জনাব মাওলানা আমির হোসেন সিদ্দিকীর অক্লান্ত পরিশ্রমে এবং বাংলাদেশ তথা উপমহাদেশের বিশিষ্ট ওলীয়ে কামেল কুতুবুল আকতাব হযরত মাওলানা ওলী আহমদ (রহ.) এর নামে এবং অত্র মান্দারবাড়ীয়া গ্রামের সাথে সর্ম্পক রেখে প্রতিষ্ঠানটির নামকরণ করা হয়। প্রতিষ্ঠানটি প্রথমত এবতেদায়ী পঞ্চম শ্রেনী পর্যন্ত শিক্ষার কার্যক্রম শুরু হয়। এরপর ধাপে ধাপে দাখিল দশম শ্রেনী পর্যন্ত শিক্ষা ব্যবস্থা চালু করে। অতঃপর ১৯৯৫ সালে বাংলাদেশ মাদ্রাসা শিক্ষাবোর্ড থেকে স্বীকৃতি লাভ করে।

## পরিচালনা ব্যবস্থা
মাদ্রাসা পরিচালনার জন্য জনাব মোঃ সামশুল আলম দিদারকে সভাপতি করে ১২ সদস্যের একটি পরিচালনা পরিষদ আছে।

## শিক্ষক-শিক্ষার্থী
মাদ্রাসার সুপার জনাব মোঃ নুরুন্নবী। বর্তমানে সাড়ে তিন শতাধিক শিক্ষার্থী এ মাদ্রাসায় অধ্যয়নরত আছে। শিক্ষক কর্মচারী মোট ১৯ জন।

## অবকাঠামো
এ মাদ্রাসায় একটি দ্বিতল ভবন এবং একটি কাঁচাঘর রয়েছে।

## পর্যায়
এটি একটি বালিকা মাদ্রাসা। তবে এবতেদায়ী পঞ্চম শ্রেণী পর্যন্ত সহ-শিক্ষার ব্যবস্থা আছে। এ মাদ্রাসায় দাখিল পর্যায় পর্যন্ত পাঠদান করা হয়।

## কৃতিত্ব ও ফলাফল
বিগত বছরের পাশের হার ৯৫%।

## আরও দেখুন
* বাংলাদেশ মাদ্রাসা শিক্ষা বোর্ড

## তথ্যসূত্র

## বহিঃসংযোগ

বিষয়শ্রেণী:মীরসরাই উপজেলার শিক্ষাপ্রতিষ্ঠান
বিষয়শ্রেণী:চট্টগ্রাম জেলার মাদ্রাসা
বিষয়শ্রেণী:১৯৮২-এ প্রতিষ্ঠিত
বিষয়শ্রেণী:১৯৮২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের মহিলা আলিয়া মাদ্রাসা
মাদবারহাট ইসলামিয়া ফাজিল মাদ্রাসা

**মাদবারহাট ইসলামিয়া ফাজিল মাদ্রাসা** বাংলাদেশের একটি আলিয়া মাদ্রাসা। মাদ্রাসাটি চট্টগ্রাম জেলার অন্তর্গত মীরসরাই উপজেলার ইছাখালী ইউনিয়নের উত্তর ইছাখালী গ্রামে অবস্থিত। মাদ্রাসার বর্তমান অধ্যক্ষের নাম মোহাম্মদ আবদুল হালিম। মাদ্রাসাটি বর্তমানে ইসলামি আরবি বিশ্ববিদ্যালয় অধিভুক্ত মাদ্রাসা।

## ইতিহাস
এটি ১৯৪৫ সালে মক্তব হিসেবে প্রতিষ্ঠালাভের পর ক্রমান্বয়ে ১৯৬০ সালে ইসলামিয়া মাদ্রাসা, ১৯৮১ সালে দাখিল, ১৯৮৯ সালে আলিম এবং ২০০৯ সালে ফাজিল অনুমোদন লাভ করে। ২০০৯ সালে মাদ্রাসাটি ফাজিল মাদ্রাসায় উন্নীত হলে মাদ্রাসাটি ইসলামী বিশ্ববিদ্যালয়, বাংলাদেশের অধিভুক্তি লাভ করে। তবে ২০১৬ সালে বাংলাদেশের সকল মাদ্রাসার সাথে এই মাদ্রাসাটিও ইসলামি আরবি বিশ্ববিদ্যালয়ের অধীনে স্থানান্তরিত হয়।

## শিক্ষা ব্যবস্থা
মাদ্রাসার অধ্যক্ষ মোহাম্মদ আবদুল হালিম। বর্তমানে নয় শতাধিক শিক্ষার্থী এ মাদ্রাসায় অধ্যয়নরত আছে। মাদ্রাসা ভবনটি একটি দ্বিতল ভবন। এ মাদ্রাসায় ফাজিল (ডিগ্রী) পর্যায় পর্যন্ত পাঠদান করা হয়। ২০১৯ সালের পাশের হার ছিলো ৯৯%।

## আরও দেখুন

* ইসলামি আরবি বিশ্ববিদ্যালয়
* ইসলামী বিশ্ববিদ্যালয়, বাংলাদেশ
* বাংলাদেশের আলিয়া মাদ্রাসার তালিকা

## তথ্যসূত্র

## বহিঃসংযোগ

বিষয়শ্রেণী:মীরসরাই উপজেলার শিক্ষাপ্রতিষ্ঠান
বিষয়শ্রেণী:চট্টগ্রাম জেলার আলিয়া মাদ্রাসা
বিষয়শ্রেণী:১৯৬০-এ প্রতিষ্ঠিত
বিষয়শ্রেণী:১৯৬০-এ প্রতিষ্ঠিত শিক্ষাপ্রতিষ্ঠান
কাইয়ুয়ান ঝা বাও

**কাইয়ুয়ান ঝা বাও**, ***আদালতের বার্তা***, ৮ম শতাব্দীর কাইয়ুয়ান যুগের একটি দাপ্তরিক প্রকাশ যা প্রথম প্রকাশিত হয়। রাজকীয় ব্যক্তিবর্গ এর পাঠক ছিলেন।  দৈনিক রাজনৈতিক ও জাতীয় সংবাদের আলোকে সম্পাদক এর প্রকাশ করতেন এবং তা প্রত্যেকটা প্রদেশে প্রেরণ করা হত।  ৭১৩ থেকে ৭৩৪  এর মধ্যে এর প্রকাশ ঘটে, এবং এটি মূলত সিল্কের উপর হাতে লেখা ছিল।

## References

বিষয়শ্রেণী:৭১৩-এ প্রতিষ্ঠিত
বিষয়শ্রেণী:৭৩৪-এ বিলুপ্ত
চলচ্চিত্র উৎসবের তালিকা

মহাদেশ অনুযায়ী উল্লেখযোগ্য চলচ্চিত্র উৎসবের তালিকা নিচে দেওয়া হল

বিশ্বের প্রাচীনতম চলচ্চিত্র উৎসব হল *মোস্ত্রা ইন্তারনাজিওনালে দার্তে সিনেমাতোগ্রাফিকা* (ভেনিস চলচ্চিত্র উৎসব)। বিশ্বের সবচেয়ে সম্মানজনক চলচ্চিত্র উৎসবসমূহ, যা *বিগ থ্রি* নামে পরিচিত, হল ভেনিস, কান ও বার্লিন (প্রতিষ্ঠার বছর অনুযায়ী)। উত্তর আমেরিকার সবচেয়ে সম্মানজনক চলচ্চিত্র উৎসবসমূহ হল সানড্যান্স ও টরন্টো।

## আফ্রিকা

## ইউরোপ

## উত্তর আমেরিকা

## এশিয়া

## ওশেনিয়া

## তথ্যসূত্র

## বহিঃসংযোগ

* আইএমডিবিতে বিশ্বের চলচ্চিত্র উৎসব ও আয়োজন

বিষয়শ্রেণী:চলচ্চিত্র উৎসবের তালিকা
বিষয়শ্রেণী:মহাদেশ অনুযায়ী চলচ্চিত্র উৎসবের তালিকা
বাংলাদেশের সংবিধানের ৭০ নং অনুচ্ছেদ

থাম্ব|জাতীয় সংসদ,বাংলাদেশ
**[[বাংলাদেশের সংবিধান|বাংলাদেশের সংবিধানের]] ৭০ নং অনুচ্ছেদে** জাতীয় সংসদে স্বাধীন ভোটাধিকার সীমিত করা হয়েছে। এই অনুচ্ছেদটি সংসদ সদস্যদের তাদের নিজ দলের বিপক্ষে ভোট দেওয়া থেকে বিরত রাখে।

## ইতিহাস
৭০ নং অনুচ্ছেদটি বাংলাদেশের রাষ্ট্রপতি বিচারপতি আবু সাঈদ চৌধুরী কর্তৃক প্রবর্তিত ‘বাংলাদেশ গণপরিষদ আদেশ ১৯৭২’-এর ফলস্বরূপ সংবিধানে লিপিবদ্ধ হয়েছিল। রাষ্ট্রপতি আবু সাঈদ চৌধুরী প্রধানমন্ত্রী শেখ মুজিবুর রহমানের পরামর্শে আদেশটি জারি করেন। শেখ মুজিবুর রহমান বিচলিত হয়েছিলেন যখন তাঁর নিজ দলের একজন আইনপ্রণেতা কে এম ওবায়দুর রহমান বাংলাদেশের গণপরিষদে একটি প্রশ্ন উত্থাপন করেছিলেন যে কেন গণপরিষদের আইন প্রণয়নের ক্ষমতা নেই। ১৯৭২ সালের অন্তর্বর্তীকালীন সংবিধানের অধীনে আইন প্রণয়নের ক্ষমতা নির্বাহী শাখার কাছে ছিল।

## অনুচ্ছেদ
সংবিধানের অনুচ্ছেদ নং ৭০-এ বলা হয়েছে:

## প্রয়োগ
অনুচ্ছেদটি অবাধ ভোট প্রতিরোধ এবং সংসদ সদস্যদের দল পরিবর্তন করতে প্রভাব ফেলে। সংসদ সদস্যরা তাঁদের দলের বিরুদ্ধে ভোট দিলে তাঁরা স্বয়ংক্রিয়ভাবে তাঁদের সংসদীয় আসন হারায়। অনুচ্ছেদ নং ৭০-এর ফলে বাংলাদেশের সংসদ মূলত ক্ষমতাসীন দল বা জোটের গৃহীত পদক্ষেপের জন্য পুতুল সংসদ হিসাবে কাজ করছে। সংসদও প্রধানমন্ত্রীকে অপসারণের জন্য অনাস্থা ভোট দিতে অক্ষম।

অনুচ্ছেদটি যুক্তরাজ্য, ভারত, পাকিস্তান ও অস্ট্রেলিয়ার আইনসভার মতো ওয়েস্টমিন্‌স্টার সিস্টেমের পাশাপাশি অন্যান্য গণতান্ত্রিক ব্যবস্থা, যেমন মার্কিন কংগ্রেস এবং জাপানিজ ডায়েটের নিয়মের বিপরীত।

সমালোচকদের যুক্তি ৭০নং অনুচ্ছেদ বাকস্বাধীনতা এবং বিবেকের স্বাধীনতাসহ সংবিধানের মৌলিক অধিকারের বিরোধী। সংসদে জবাবদিহিতার অভাব বাংলাদেশের প্রধানমন্ত্রীকে অবাধ ক্ষমতা দেয়, যিনি প্রায়ই একনায়কতন্ত্রের অভিযোগে অভিযুক্ত হন। অনাস্থা প্রস্তাবের বিকল্প ছাড়া প্রধানমন্ত্রীর ক্ষমতার প্রাতিষ্ঠানিক তদারকি ও ভারসাম্য উল্লেখযোগ্যভাবে সীমিত, কারণ এমন কিছু প্রতিকার রয়েছে যার মাধ্যমে একজন প্রধানমন্ত্রীকে আইনত বরখাস্ত করা যেতে পারে।
## সংস্কারের প্রস্তাব
বিভিন্ন সময়ে রাজনৈতিক বিজ্ঞানী, বুদ্ধিজীবী, সাংবাদিক, নাগরিক অধিকার কর্মী এবং সংসদ সদস্যরা ৭০ অনুচ্ছেদ সংস্কার করার দাবি জানায়। ১৭ এপ্রিল ২০১৭ সালে অনুচ্ছেদটি চ্যালেঞ্জ করে হাইকোর্টে রিট আবেদন করা হয়। কিন্তু উচ্চ আদালত তা খারিজ করে দেয়। ২৩ অক্টোবর ২০২৪ সালে উক্ত অনুচ্ছেদের বৈধতা চ্যালেঞ্জ করে রিট আবার হাইকোর্টে রিট আবেদন করা হয়। ১৭ জুন ২০২৫ সালে অন্তর্বর্তী সরকার দ্বারা গঠিত জাতীয় ঐক্যমত্য কমিশন জানায়, বাংলাদেশের অধিকাংশ রাজনৈতিক দলগুলো সংবিধানের ৭০ অনুচ্ছেদ সংস্কারে সম্মত হয়েছে।

## বিতর্ক
৭০ অনুচ্ছেদের কারণে সরকারের বা প্রশাসনের কার্যক্রমের ওপর আইনসভা বা জাতীয় সংসদের কোন নিয়ন্ত্রণ নেই। জাতীয় সংসদে সদস্যগণ বিভিন্ন বিষয়ে আলাপ আলোচনা করতে পারেন কিন্তু দিন শেষে সরকারের পক্ষেই মত দিতে হয়। এরফলে প্রধানমন্ত্রী ও মন্ত্রীদের সিদ্ধান্তের বিরুদ্ধে সদস্যগণ কিছু করতে পারে না।

## আরো দেখুন
* বাংলাদেশের সংবিধান

## তথ্যসূত্র

বিষয়শ্রেণী:বাংলাদেশের সংবিধান
বিষয়শ্রেণী:বাংলাদেশের রাজনীতি
গানোল নদী

**গানোল নদী**  ভারতের মেঘালয়ের পশ্চিম গারো পাহাড় জেলার একটি নদী। নদীটির দৈর্ঘ্য প্রায় ৫০ কিলোমিটার এবং নদীটির প্রকৃতি সর্পিলাকার।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:পশ্চিম গারো পাহাড় জেলার নদী
বিষয়শ্রেণী:ভারতের নদী
বিষয়শ্রেণী:মেঘালয়ের নদী
প্রকৃত নিয়ন্ত্রণ রেখা

**প্রকৃত নিয়ন্ত্রণ রেখা **  একটি সীমানা রেখা যা চীনা নিয়ন্ত্রিত অঞ্চল থেকে ভারতীয় নিয়ন্ত্রিত অঞ্চলকে পৃথক করে।

*সাধারণ নিয়ন্ত্রণ লাইন* শব্দটি ব্যবহৃত হয় এমন দুটি সাধারণ উপায় আছে। সংকীর্ণ অর্থে, এটি কেবলমাত্র দুই দেশের মধ্যে সীমান্তের পশ্চিমাঞ্চলীয় অঞ্চলে নিয়ন্ত্রণের লাইন বোঝায়। এই অর্থে, এলএসি পূর্বের ম্যাকমাহন লাইন (উভয় বিতর্কিত) এবং উভয়ের মধ্যে একটি ছোট অবিভাজিত বিভাগের সাথে একসাথে কার্যকরী সীমানা গঠন করে। বিস্তৃত অর্থে, এটি নিয়ন্ত্রণের পশ্চিমা লাইন এবং ম্যাকমাহন লাইন, উভয়ই বোঝাতে ব্যবহৃত হতে পারে, যেটি ভারত ও চীনের (পিআরসি) মধ্যকার কার্যকর সীমান্ত।

সমগ্র চীন-ভারতীয় সীমান্ত (পশ্চিম লকে, কেন্দ্রের ছোট অনির্বাচিত অংশ এবং পূর্বদিকে ম্যাকমাহন লাইন সহ) ৪,০৫৬ কিলোমিটার (২৫২০ মাইল) দীর্ঘ এবং পাঁচ ভারতীয় রাজ্যগুলির মধ্যে রয়েছে: জম্মু ও কাশ্মীর, উত্তরাখণ্ড, হিমাচল প্রদেশ, সিকিম এবং অরুণাচল প্রদেশ।

চীনা পার্শ্বে এই লাইন তিব্বত স্বায়ত্তশাসিত অঞ্চলের দিকে ছড়িয়ে পড়ে। ১৯২৬ সালের ১৯ জুলাই পর্যন্ত ১৯৯৩ সালের পর ভারত ও চীনের মধ্যে আনুষ্ঠানিক যুদ্ধবিরতির লাইন হিসাবে অস্তিত্ব ছিল, যখন তার অস্তিত্ব আনুষ্ঠানিকভাবে একটি দ্বিপক্ষীয় চুক্তিতে *প্রকৃত নিয়ন্ত্রণ লাইন* হিসাবে স্বীকৃত হয়। তবে চীনের পণ্ডিতরা দাবী করে যে, ২৪ অক্টোবর ১৯৫৯ তারিখে ভারতীয় প্রধানমন্ত্রী জওহরলাল নেহেরুর কাছে  চিঠি লিখেছিলেন।

যদিও ভারত ও চীনের মধ্যে কোনো আধিকারিক সীমানা না থাকায় ভারত সরকার ১৮৬৫ সালের জনসন লাইনের মতো পশ্চিমাঞ্চলীয় সীমান্তে দাবি করে, পিআরসি সরকার ১৮৯৯ সালের ম্যাকার্টনি-ম্যাকডোনাল্ড লাইনের অনুরূপ একটি লাইন বা সীমানা বিবেচনা করে।

## আরো দেখুন
* আকসাই চীন
* অরুণাচল প্রদেশ
* ভারত-চীন সম্পর্ক
* ম্যাকমোহন সীমা
* তিব্বত

## তথ্যসূত্র

বিষয়শ্রেণী:ভারতের ভূগোল
বিষয়শ্রেণী:চীন–ভারত সীমান্ত
বিষয়শ্রেণী:চীন–ভারত সম্পর্ক
বিষয়শ্রেণী:চীন-ভারত যুদ্ধ
বিষয়শ্রেণী:১৯৬২-এ ভারতে প্রতিষ্ঠিত
বিষয়শ্রেণী:ভারতীয় প্রজাতন্ত্রের ইতিহাস
বিষয়শ্রেণী:আন্তর্জাতিক সীমান্ত
অমর সঙ্গী

***অমর সঙ্গী*** ১৯৮৭ সালের একটি ভারতীয় বাংলা চলচ্চিত্র। এই ছবিটি পরিচালনা করেছেন পরিচালক সুজিত গুহ। চলচ্চিত্রটিতে প্রধান ভূমিকায় অভিনয় করেছেন প্রসেনজিৎ চট্টোপাধ্যায় এবং বিজয়েতা পণ্ডিত। বাপ্পী লাহিড়ী এই চলচ্চিত্রের গানগুলো রচনা করেছেন। এটি ভারতীয় বাংলা চলচ্চিত্র ইতিহাসে বৃহত্তম ব্লকবাস্টার চলচ্চিত্রের অন্যতম। বিশেষ করে ছবিটি জনপ্রিয়তা পেয়েছিল সঙ্গীতের জন্য । কিশোর কুমার এর গাওয়া "চিরদিনই তুমি যে আমার" গানটি আজও বিখ্যাত হয়ে আছে। এই চলচ্চিত্রের পর প্রসেনজিতের ক্যারিয়ার রাতারাতি জনপ্রিয়তা পেয়ে যায় এবং বর্তমানে তাঁকে এই শিল্পে কিংবদন্তি অভিনেতা হিসেবে ধরা হয়।

## অভিনয়
* প্রসেনজিৎ- সাগর
* বিজয়েতা পণ্ডিত- ঝিলিক
* শুভেন্দু -সাগরের বাবা
* রবি ঘোষ

## সঙ্গীত
* যেখানেই থাকো সুখে থাকো
* মনটা আমার হারিয়ে গেছে
* চিরদিনই তুমি যে আমার (কিশোর কুমার)
* আমি মন দিয়েছি
* তোমার মুখটা সুন্দর
* চিরদিনই তুমি যে আমার (আশা ভোঁসলে)

## বক্স অফিস
চলচ্চিত্র টি ভারতীয় বাংলা চলচ্চিত্র ইতিহাসে বৃহত্তম ব্লকবাস্টার চলচ্চিত্রের অন্যতম।ছবি টি তৈরি করতে ব‍্যয় হয় ৮ লাখ টাকা আর ছবিটি বক্স অফিসে আয় করে ৮৬লাখ টাকা রাতারাতি বাংলা ছবির হাল পাল্টে যায় ছবিটি টানা ৭৫ সপ্তাহ চলে একটা রেকর্ড তৈরি করছে যেটা এখন পর্যন্ত কোনো বাংলা ছবি ভাঙতে পারেনি,এবং সেই ছবির সুবাদেই প্রসেনজিৎ এর প্রথম ম‍্যাইনে প‍্যায়র কিয়া নামক কোন হিন্দি ছবির অফার আসে কিন্তু তিনি প্রত্যাখ্যান করায় সালমান খানের অভিষেক হয়।

## অর্জন

|-
| ১৯৮৮
| লতা মঙ্গেশকর
| বি এফ জে এ অ্যাওয়ার্ড সেরা গায়িকা
| 
|}

## তথ্যসূত্র

## বহিঃসংযোগ
* 

বিষয়শ্রেণী:১৯৮৭-এর ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৮০-এর দশকের বাংলা ভাষার চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:১৯৮৭-এর চলচ্চিত্র
বিষয়শ্রেণী:বাপ্পী লাহিড়ীর সুরারোপিত চলচ্চিত্র
নাপিত্তাছড়া ট্রেইল

**নাপিত্তাছড়া ট্রেইল** বাংলাদেশের চট্টগ্রামের মিরসরাইয়ের বারৈয়াঢালা জাতীয় উদ্যানের ভিতরে অবস্থিত একটি ট্রেইল, যা তিন থেকে চারটি প্রধান ঝর্ণার জন্য পরিচিত।

## অবস্থান
চট্টগ্রাম-ঢাকা মহাসড়কের মিরসরাই উপজেলার খৈয়াছড়া ইউনিয়ন অন্তর্ভুক্ত নয়াদুয়ার বাজার এলাকায় এটির অবস্থান।

## চিত্রশালা

নাপিত্তাছড়া ঝর্ণা 08.jpg
Napittachora 2 - 2.jpg
Napittachora Waterfall.jpg


## আরও দেখুন
*বাংলাদেশের জলপ্রপাতসমূহের তালিকা

## তথ্যসূত্র

## বহিঃসংযোগ

বিষয়শ্রেণী:বাংলাদেশের জলপ্রপাত
বিষয়শ্রেণী:মীরসরাই উপজেলার দর্শনীয় স্থান
বিষয়শ্রেণী:চট্টগ্রাম জেলার দর্শনীয় স্থান
বিষয়শ্রেণী:চট্টগ্রাম জেলার ভূগোল
নিরভানা

**নিরভানা** () একটি বিখ্যাত ও জনপ্রিয় আমেরিকান রক ব্যান্ড। ১৯৮৭ সালের অক্টোবরে ওয়াশিংটনে গায়ক ও গিটারিস্ট কার্ট কোবেইন এবং ক্রিস্ট নভসেলিচ এই দল গঠন করেছিলেন। সাত বছরের ক্যারিয়ারে মাত্র তিনটি পূর্ণ দৈর্ঘ্যের স্টুডিও অ্যালবাম প্রকাশ করলেও, নিরভানাকে ইতিহাসে সবচেয়ে প্রভাবশালী এবং গুরুত্বপূর্ণ অল্টারনেটিভ ব্যান্ডগুলির মধ্যে বিবেচনা করা হয়। কোবাইনের মৃত্যুর পরে ১৯৯৪ সালে ব্যান্ডটি ভেঙ্গে গেলেও, তাদের সঙ্গীতের জনপ্রিয়তা কমেনি এবং আধুনিক রক অ্যান্ড রোল সংস্কৃতির উপর তারা প্রভাব বিস্তার করে চলেছে। 

এ পর্যন্ত বিশ্বজুড়ে তাদের ৭৫ মিলিয়নের বেশি অ্যালবাম বিক্রি হয়েছে। নিরভানা আমেরিকান মিউজিক অ্যাওয়ার্ড, ব্রিট অ্যাওয়ার্ড এবং গ্র্যামি অ্যাওয়ার্ড, পাশাপাশি সাতটি এমটিভি ভিডিও মিউজিক অ্যাওয়ার্ড এবং দুটি এনএমই অ্যাওয়ার্ড পেয়েছে।

## ইতিহাস

### গঠন এবং প্রারম্ভিক বছর (১৯৮৭-১৯৮৮)
ওয়াশিংটন রাজ্যের অ্যাবারডিন উচ্চ বিদ্যালয়ে পড়ার সময় গায়ক ও গিটারিস্ট কার্ট কোবেইন এবং বেজবাদক ক্রিস্ট নভসেলিচের পরিচয় হয়েছিল।

### বাণিজ্যিক সাফল্য (১৯৯১-১৯৯২)
১৯৯১ সালের ক্রিসমাসের মধ্যে, *নেভারমাইন্ড* মার্কিন যুক্তরাষ্ট্রে এক সপ্তাহে ৪০০,০০০ কপি বিক্রি হয়েছিল। ১৯৯২ সালের জানুয়ারিতে, অ্যালবামটি মাইকেল জ্যাকসনের ডেঞ্জারাস অ্যালবামকে স্থানচ্যুত করে বিলবোর্ড অ্যালবাম চার্টের এক নম্বর স্থান লাভ করে এবং অন্যান্য অনেক দেশের চার্টে শীর্ষস্থান লাভ করেছিল। অ্যালবামটি শেষ পর্যন্ত মার্কিন যুক্তরাষ্ট্রে সাত মিলিয়ন কপি এবং বিশ্বব্যাপী ৩০ মিলিয়ন কপির বেশি বিক্রি হয়েছিল। নিরভানার হঠাৎ সাফল্য অল্টারনেটিভ রক জনপ্রিয় করার জন্য এবং হেয়ার মেটালের আধিপত্য শেষ করার জন্য কৃতিত্ব পেয়েছিল।

## পুরস্কার এবং প্রশংসা
তাদের সবচেয়ে সফল গান "স্মেলস লাইক টিন স্পিরিট" ৮ মিলিয়ন কপি বিক্রি হয়েছে এবং সর্বকালের সর্বাধিক বিক্রয়ক্রীত একক সঙ্গীতের তালিকায় রয়েছে।

## ব্যান্ড সদস্য

;প্রাক্তন সদস্য
* কার্ট কোবেইন – মুল কণ্ঠ, গীটার (১৯৮৭-১৯৯৪)
* ক্রিস্ট নভসেলিচ – বেজ (১৯৮৭-১৯৯৪)
* ডেভ গ্র্রহল – ড্রামস্‌, সহকারী কণ্ঠ (১৯৯০-১৯৯৪)

## ডিস্ক তালিকা
আরও জানার জন্য দেখুন নিরভানা ডিস্ক তালিকা
;স্টুডিও অ্যালবাম
* *[[ব্লিচ]]* (১৯৮৯)
* *[[নেভারমাইন্ড]]* (১৯৯১)
* *[[ইন উটেরও]]* (১৯৯৩)

## বহিঃসংযোগ

* প্রাতিষ্ঠানিক ওয়েবসাইট
* বিলবোর্ডে নিরভানা
* নিরভানা - আইএমডিবি

## তথ্যসূত্র

* Azerrad, Michael. *Come as You Are: The Story of Nirvana*. Doubleday, 1994. 
* Cross, Charles R. *Heavier Than Heaven: A Biography of Kurt Cobain*. Hyperion, 2001. 
* DeRogatis, Jim. *Milk It!: Collected Musings on the Alternative Music Explosion of the 90's*. Da Capo, 2003. 
* Gaar, Gillian G. *In Utero*. Continuum, 2006. 
* Rocco, John (editor). *The Nirvana Companion: Two Decades of Commentary*. Schirmer, 1998. 

বিষয়শ্রেণী:নিরভানা
বিষয়শ্রেণী:মার্কিন সঙ্গীত দল
বিষয়শ্রেণী:সঙ্গীত ব্যান্ড
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:ব্রিট পুরস্কার বিজয়ী
নাসির খান (বাংলাদেশী অভিনেতা)

**নাসির খান** (১৭ সেপ্টেম্বর ১৯৫৯ - ১২ জানুয়ারি ২০০৭) একজন বাংলাদেশী অভিনেতা। তিনি খলনায়কের চরিত্রে অভিনয় করতেন। নাসির খান পাঁচশতাধিক বাংলা চলচ্চিত্রে অভিনয় করেছিলেন। তার উল্লেখযোগ্য চলচ্চিত্রের মধ্য রয়েছে *বেদের মেয়ে জোৎস্না*, *অন্তরে অন্তরে*, *বিক্ষোভ*, *এই ঘর এই সংসার*, *পাগল মন* প্রভৃতি।

## ব্যক্তিগত জীবন
নাসির খান ১৯৫৯ সালের ১৭ সেপ্টেম্বর, পিরোজপুরের মঠবাড়িয়ায় জন্মগ্রহণ করেন। নাসির খানের তিন মেয়ে নাছিমা খানম মমতা, ফাহিমা খানম শর্মিতা ও মহিমা খানম নিশিতা।

## চলচ্চিত্র জীবন

নাসির খান পাঁচশতাধিক বাংলা চলচ্চিত্রে অভিনয় করেছিলেন। নাসির খান খলনায়ক হিসেবে বেশি পরিচিত। তার দেওয়া বিভিন্ন সংলাপ দর্শকদের মুখে মুখে এখনো শুনা যায়। "মামা বলতো ভাগ্নে বেশি লোভ করিসনে", "আমার দয়া আছে কিন্তু মায়া নাই", "কথা কম কাজ বেশি মানুষকে আমি বড় ভালোবাসি", "আমার দুঃখ আছে কিন্তু কষ্ট নাই", "মুরব্বি যা বলে বুদ্ধিমানরা সে মত চলে" এই সংলাপগুলো অন্যতম। নাসির খান অভিনীত চলচ্চিত্রের মধ্যে বেদের মেয়ে জোস্ন্যা, অন্তরে অন্তরে, বিক্ষোভ, এইঘার এই সংসার, ভন্ড উল্লেখযোগ্য। আলিফ লায়লা, সুপারম্যান, রবিনহুড ইত্যাদি বেশ কিছু শিশুতোষ চলচ্চিত্রে অভিনয় করে তিনি শিশুদের কাছেও জনপ্রিয় ছিলেন। কিন্তু তার কাজের স্বীকৃতি স্বরূপ তাকে কোন রাষ্ট্রীয় বা জাতীয় সম্মান দেওয়া হয়নি। নাসির খান ছাত্র জীবনে জগন্নাথ বিশ্ববিদ্যালয়ের (তৎকালীন জগন্নাথ কলেজ) ছাত্র সংসদের সাংস্কৃতিক সম্পাদক ছিলেন। তিনি বাংলাদেশ চলচ্চিত্র শিল্পী সমিতির সহ-সভাপতি ছিলেন। তিনি মৃত্যুর আগ পর্যন্ত বাংলাদেশ চলচ্চিত্র শিল্পী সমিতির সর্বাধিক ভোটে নির্বাচিত কার্যকারী সদস্য ছিলেন। মানুষের ভালোবাসায় সিক্ত নাসির খান ভক্তদের মাঝে বেচেঁ আছেন, যার স্বীকৃতি স্বরূপ তিনি যে এলাকায় বসবাস করতেন তা আজ নাসির খানের গলি নামে পরিচিত।

## চলচ্চিত্র তালিকা

*শবনম (২০১৪)
*জিদ্দি বউ (২০১২)
* তুমি কি সেই (২০০৯)
*বুলেট (২০০৭)
*ময়দান (২০০৭)
*ক্যাপ্টেন মারুফ (২০০৭)
*উল্টা পাল্টা ৬৯ (২০০৭)
*দাপট (২০০৬)
*ভণ্ড নেতা (২০০৪)
*ভাইয়ের শত্রু ভাই (২০০৪)
*জীবনের গ্যারান্টি নাই (২০০৪)
*আজকের সমাজ (২০০৪)
*বিগ বস (২০০৩)
*ভাইয়া (২০০২)
*মাস্তানের উপর মাস্তান (২০০২)
*স্বপ্নের বাসর (২০০১)
*শিকারী (২০০১) - শফিক
*রংবাজ বাদশা (২০০১)
*ঠেকাও মাস্তান (২০০১) - পুলিশ অফিসার
*হীরা চুনি পান্না (২০০০)
*মরণ কামড় (১৯৯৯)
*অনন্ত ভালবাসা (১৯৯৯)
*ভন্ড (১৯৯৮)
*হাঙর নদী গ্রেনেড (১৯৯৭)
*স্বপ্নের নায়ক (১৯৯৭) - (পরিচালক ছিল)
*মায়ের অধিকার (১৯৯৬)
*এই ঘর এই সংসার (১৯৯৬) - আক্কেল আলী
*দেনমোহর (১৯৯৫)
*স্নেহ (১৯৯৪) - নাসির খান
*বালিকা হলো বধূ (১৯৯৪)
*বিক্ষোভ (১৯৯৪)
*অন্তরে অন্তরে (১৯৯৪)
*বেদের মেয়ে জোসনা (১৯৮৯) - মোবারক
*গারিয়াল ভাই
*রাক্ষস 
*মাস্তান
*শীর্ষ সন্ত্রাসী
*গ্রেফতার
*সম্রাট
*ক্ষুদা
*চিরদিনের সাথী
*আকর্ষণ
*কুচবরণ কন্যা 
*লুটরারজ
*তের পান্ডা এক গুন্ডা
*নয়া কসাই


## মৃত্যু
২০০৭ সালের ১২ জানুয়ারীতে ৪৭ বছর বয়সে মৃত্যুবরণ করেন।

## আরও দেখুন
* বাংলাদেশী অভিনেতাদের তালিকা

## তথ্যসূত্র

## বহিঃসংযোগ
* 

বিষয়শ্রেণী:১৯৫২-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:বাঙালি চলচ্চিত্র অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:২০শ শতাব্দীর বাংলাদেশী অভিনেতা
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:মঠবাড়িয়া উপজেলার ব্যক্তি
বিষয়শ্রেণী:বরিশাল বিভাগের অভিনেতা
ইউরেশীয় পিগমী শ্রীউ

** ইউরেশিয়ান পিগমী শ্রীউ** (ইংরেজি: Eurasian pygmy shrew; বৈজ্ঞানিক নাম: *Sorex minutus*), একে বেশীরভাগ ক্ষেত্রে পিগমী শ্ৰীউ বলে গণ্য করা হয়, হচ্ছে একপ্রকারে ইউরেশীয় অৰ্থাৎ ইউরোপ এবং এশিয়ার উত্তরাঞ্চলে পাওয়া ইঁদুরজাতীয় একটি প্ৰাণী। এটি আয়ারল্যান্ড-এর একমাত্ৰ স্থানীয় শ্ৰীউ।

রাতদিন উভয় সময়ে সক্ৰিয় থাকা, ইউরেশিয়ান পিগমী শ্রীউ সাধারণত লতাগুল্ম এবং পাতার ঝুপড়ীতে বাস করে এবং ক্ষুদ্র কীটপতঙ্গ এবং অমেরুদণ্ডী প্রাণী খেয়ে বেঁচে থাকে। গড়ে এর ভর হচ্ছে মাত্ৰ ৪ গ্ৰাম এবং ইউরেশিয়ান পিগমী শ্রীউয়ের দেহের মধ্যে সংঘটিত রাসায়নিক বিক্রিয়ার হার সবথেকে বেশি জীবদের মধ্যে একটি, সেজন্যে এদের প্ৰতি দুঘণ্টা বা এরকম নিয়মিত বিরতিতে খাদ্যগ্রহণ অবশ্যই প্ৰয়োজন পড়ে।

এদের প্ৰজনন কাল এপ্ৰিল থেকে আগস্টের মধ্যে। স্ত্রী শ্ৰীউ সাধারণত দু’টা থেকে আঠটা পৰ্যন্ত ছানা জন্ম দেয় এবং মাটির গর্তে অবস্থিত বাসায় এগুলোকে লালন পালন করে। এদের গৰ্ভকাল মাত্ৰ তিন সপ্তাহ। সেজন্য এরা বছরে পাঁচ বার বাচ্চা প্রসব করতে পারে। এদের জীবনকাল মাত্ৰ ১৫ মাস।

২০০৮ সালের এপ্ৰিল মাসে, আয়ারল্যান্ডে *গ্রেটার হোয়াইট টুথড শ্রীউ* আবিষ্কৃত হয়। যখন এই অন্তৰ্ভুক্তিকরণ হুমকির মুখে পড়া শিকারি পাখি, যেমন- লক্ষ্মীপেঁচা দের টিকিয়ে রাখবে, তখন ইউরেশিয়ান পিগমী শ্রীউ’র মতো ক্ষুদ্রতর দেশি প্ৰজাতির জন্য বিদেশি প্ৰজাতির স্তন্যপায়ীরা হুমকি হয়ে দেখা দিতে পারে।

থাম্ব|বাম|250px|সাধারণ শ্ৰীউ এবং পিগমী শ্ৰীউয়ের মধ্যে আকারগত তুলনা

## তথ্যসূত্র

## বহিঃসংযোগ

বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
বিষয়শ্রেণী:এশিয়ার স্তন্যপায়ী
বিষয়শ্রেণী:ইউরোপের স্তন্যপায়ী
বিষয়শ্রেণী:১৭৬৬-এ বর্ণিত স্তন্যপায়ী
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
ভ্যাসিলি ইভানচুক

থাম্ব
**ভ্যাসিলি মিখাইলোভিচ ইভানচুক** একজন দাবা গ্র্যান্ডমাস্টার এবং বর্তমান তড়িৎ দাবা চ্যাম্পিয়ন।

১৯৮৮ সাল থেকেই তিনি দাবার একজন শক্ত প্রতিদ্বন্দী হয়ে ওঠেন এবং ৩ বার ( জুলাই ১৯৯১, জুলাই১৯৯২, অক্টোবর ২০০৭ ) বিশ্ব দাবার র‍্যাংকিং এ ২য় স্থান দখল করেন। প্রথম দশে নিজের অবস্থান পূনরুদ্ধার করার আগে তিনি ২০০৯ এর জুলাইয়ে ৩০ তম স্থান দখল করেছিলেন। এটিই ছিল তার সবচেয়ে বাজে অবস্থান।

তাকে বিশ্ব চ্যাম্পিয়নশিপ না জেতা সবচেয়ে মেধাবী দাবাড়ু বলা হয়।

ইভানচুক উইক-আন-জি, লিনারিস, টাল মেমোরিয়াল, জিব্রাল্টার মাস্টার্স সহ আরও টুর্নামেন্ট জয় করেন। তিনি ২০০৭ সালে বিশ্ব ব্লিটজ দাবা চ্যাম্পিয়ন এর খেতাব অর্জন করেন। ২০১৬ সালে বর্তমান বিশ্বচ্যাম্পিয়ন ম্যাগনাস কার্লসেন কে হারিয়ে তিনি দোহা, কাতারে অনুষ্ঠিত বিশ্ব তড়িৎ দাবা চ্যাম্পিয়নশিপ জয় করেন।

বিষয়শ্রেণী:দাবাড়ু
বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দাবার গ্র্যান্ডমাস্টার
বিষয়শ্রেণী:দাবা অলিম্পিয়াডে অংশগ্রহণকারী খেলোয়াড়
বিষয়শ্রেণী:ইউক্রেনীয় দাবাড়ু
সারাহ অ্যালে

**সারাহ এলিজাবেথ অ্যালে** (; জন্ম: ৩ জুন, ১৯৮৪) নিউ সাউথ ওয়েলসের সিডনিতে জন্মগ্রহণকারী প্রথিতযশা অস্ট্রেলীয় প্রমিলা ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। ঘরোয় ক্রিকেটে নিউ সাউথ ওয়েলস ব্রেকারের পক্ষে খেলে থাকেন। দলে তিনি মূলতঃ ডানহাতি মিডিয়াম পেস বোলার। এছাড়াও ডানহাতে ব্যাটিংয়ে অভ্যস্ত **সারাহ অ্যালে**।

## খেলোয়াড়ী জীবন
২০১৬-১৭ মৌসুমের বিগ ব্যাশ মহিলা লীগ টুয়েন্টি২০ প্রতিযোগিতার দ্বিতীয় আসরে সিডনি সিক্সার্সের পক্ষে খেলেছেন। ঐ প্রতিযোগিতায় তিনি সর্বাধিক উইকেট লাভ করেন। এছাড়াও, চূড়ান্ত খেলায় সেরা খেলোয়াড়ের ট্রফি পুরস্কার পান। খেলায় তিনি চার উইকেট লাভ করে দলকে শিরোপা বিজয়ে প্রভূতঃ সহায়তা করেন।

২০১৭ সালের আইসিসি মহিলা ক্রিকেট বিশ্বকাপকে ঘিরে ১৮ মে, ২০১৭ তারিখে মেগ ল্যানিংয়ের অধিনায়কত্বে ১৫-সদস্যের অস্ট্রেলীয় দলের সদস্যদের তালিকা প্রকাশ করা হয়। এতে তিনিও অন্তর্ভুক্ত হন।

## তথ্যসূত্র

## আরও দেখুন
* মেগান শুট
* মারিজান কাপ
* ডেন ফন নাইকার্ক
* ২০১৭ মহিলা ক্রিকেট বিশ্বকাপের দলসমূহ

## বহিঃসংযোগ
*

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় নারী ক্রিকেটার
বিষয়শ্রেণী:নিউ সাউথ ওয়েলস ব্রেকার্সের ক্রিকেটার
বিষয়শ্রেণী:নিউ সাউথ ওয়েলসের নারী ক্রীড়াবিদ
বিষয়শ্রেণী:সিডনি সিক্সার্সের (ডব্লিউবিবিএল) ক্রিকেটার
বিষয়শ্রেণী:সিডনি থেকে আগত ক্রিকেটার
বিষয়শ্রেণী:অস্ট্রেলিয়ার নারী একদিনের আন্তর্জাতিক ক্রিকেটার
বিষয়শ্রেণী:অস্ট্রেলিয়ার নারী টুয়েন্টি২০ আন্তর্জাতিক ক্রিকেটার
নিকি বেলা

**স্টেফানি নিকোল গার্সিয়া-কোলাস** (জন্ম: নভেম্বর ২১, ১৯৮৩) হলেন একজন মার্কিন পেশাদারি কুস্তিগির, অভিনেত্রী এবং মডেল। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে **নিকি বেলা** নামে কুস্তি করেন। তিনি বর্তমানে ইনজুরির কারণে ডাব্লিউডাব্লিউইতে নিষ্ক্রিয় রয়েছেন।

## তথ্যসূত্র

## বহিঃসংযোগ

* 
* 
* 
* অনলাইন ওয়ার্ল্ড অফ রেসলিং প্রোফাইলে নিকি বেলা

বিষয়শ্রেণী:জীবিত ব্যক্তি
বিষয়শ্রেণী:১৯৮৩-এ জন্ম
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:অ্যারিজোনার ইউটিউবার
বিষয়শ্রেণী:নারী ইউটিউবার
বিষয়শ্রেণী:মার্কিন নারী পেশাদার কুস্তিগির
বিষয়শ্রেণী:হিস্পানিক ও লাতিন আমেরিকান অভিনেত্রী
বিষয়শ্রেণী:ডাব্লিউডাব্লিউই হল অব ফেমে প্রবেশকারী
বিষয়শ্রেণী:মেক্সিকীয় বংশোদ্ভূত মার্কিন পেশাদার কুস্তিগির
বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:ক্যালিফোর্নিয়ার পেশাদার কুস্তিগির
বিষয়শ্রেণী:২১শ শতাব্দীর মার্কিন নারী
বিষয়শ্রেণী:ডাব্লিউডাব্লিউই ডিভাস চ্যাম্পিয়ন
বিষয়শ্রেণী:২১শ শতাব্দীর মার্কিন পেশাদার কুস্তিগির
বিষয়শ্রেণী:২১শ শতাব্দীর মার্কিন নারী ক্রীড়াবিদ
বিষয়শ্রেণী:ইতালীয় বংশোদ্ভূত মার্কিন পেশাদার কুস্তিগির
বিষয়শ্রেণী:মেক্সিকান বংশোদ্ভূত ক্রীড়াবিদ
বিষয়শ্রেণী:মেক্সিকান বংশোদ্ভূত মার্কিন অভিনেত্রী
বিষয়শ্রেণী:মেক্সিকান বংশোদ্ভূত মার্কিন ব্যক্তি
বিষয়শ্রেণী:সান দিয়েগোর ইউটিউবার
বিষয়শ্রেণী:২১শ শতাব্দীর নারী পেশাদার কুস্তিগির
নাটালিয়া নায়ার্ট

**নাটালি ক্যাথারেইন নায়ার্ট-উইলসন** (জন্ম মে ২৭, ১৯৮২) একজন কানাডীয়-আমেরিকান পেশাদার কুস্তিগির সম্প্রতি তিনি **নাটালিয়া** রিং নামে ডব্লিউডব্লিউই এর সঙ্গে চুক্তিবদ্ধ হয়েছেন, স্মাকডাউন ব্যান্ডের হয়ে তিনি কুস্তি লড়েন।

বিশ্বের প্রথম তৃতীয়-প্রজন্মের মহিলা কুস্তিগির তিনি, নাটালিয়া হার্ট কুস্তি পরিবারের সদস্য।

## তথ্যসূত্র

## বহিঃসংযোগ

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কানাডীয় বংশোদ্ভূত মার্কিন ব্যক্তি
বিষয়শ্রেণী:মার্কিন নারী পেশাদার কুস্তিগির
বিষয়শ্রেণী:গ্রিক বংশোদ্ভূত মার্কিন ব্যক্তি
বিষয়শ্রেণী:মার্কিন কলাম লেখক
বিষয়শ্রেণী:মার্কিন কলাম লেখিকা
বিষয়শ্রেণী:মার্কিন বংশোদ্ভূত কানাডীয় ব্যক্তি
বিষয়শ্রেণী:ডাব্লিউডাব্লিউই উইমেন্স ওয়ার্ল্ড চ্যাম্পিয়ন
বিষয়শ্রেণী:ডাব্লিউডাব্লিউই ডিভাস চ্যাম্পিয়ন
বিষয়শ্রেণী:ডাব্লিউডাব্লিউই উইমেন্স ট্যাগ টিম চ্যাম্পিয়ন
বিষয়শ্রেণী:নারী বিশ্ব চ্যাম্পিয়ন (ডাব্লিউডাব্লিউই)
বিষয়শ্রেণী:২১শ শতাব্দীর কানাডীয় নারী ক্রীড়াবিদ
বিষয়শ্রেণী:পেশাদার কুস্তি ম্যানেজার ও খানসামা
বিষয়শ্রেণী:২১শ শতাব্দীর নারী পেশাদার কুস্তিগির
মানহাইম-হাইডেলবার্গ আন্তর্জাতিক চলচ্চিত্র উৎসব

**মানহাইম-হাইডেলবার্গ আন্তর্জাতিক চলচ্চিত্র উৎসব** (জার্মান: Internationales Filmfestival Mannheim-Heidelberg) হল একটি বার্ষিক চলচ্চিত্র উৎসব, যা যৌথভাবে জার্মানির বাডেন ভুটেমবের্গের মানহাইম ও হাইডেলবার্গ শহরে অনুষ্ঠিত হয়। উৎসবটি ১৯৫২ সালে প্রবর্তিত হয়।

## ইতিহাস
মানহাইম-হাইডেলবার্গ আন্তর্জাতিক চলচ্চিত্র উৎসব ১৯৫২ সালে প্রথম অনুষ্ঠিত হয়। এটি বার্লিন চলচ্চিত্র উৎসবের পর জার্মানির দ্বিতীয় প্রাচীনতম চলচ্চিত্র উৎসব। ১৯৯৪ সাল থেকে এটি যৌথভাবে মানহাইম ও হাইডেলবার্গ শহরে অনুষ্ঠিত হয়। উৎসবটি প্রতি বছর নভেম্বর মাসে অনুষ্ঠিত হয়। প্রতি বছর ৫০০ পেশাদার অংশগ্রহণকারী ও ৬০০,০০০ দর্শক এতে যোগদান করেন।

এই উৎসবে আন্তর্জাতিক নতুন চলচ্চিত্র নির্মাতাদের কাজকে প্রাধান্য দেওয়া হয় এবং গুণগত মান ঠিক রাখার লক্ষ্যে অন্য কোন প্রতিযোগিতায় প্রদর্শিত হওয়া চলচ্চিত্র এই উৎসবে প্রদর্শিত হয় না।

## প্রতিযোগিতা ও পুরস্কার
* গ্র্যান্ড নিউকামার পুরস্কার - কমপক্ষে ৭০ মিনিট দৈর্ঘ্য সংবলিত শ্রেষ্ঠ পূর্ণদৈর্ঘ্য চলচ্চিত্রের জন্য।
* স্পেশাল নিউকামার পুরস্কার - কমপক্ষে ৭০ মিনিট দৈর্ঘ্য সংবলিত শ্রেষ্ঠ প্রচলিত রীতির বাইরে বর্ণিত পূর্ণদৈর্ঘ্য চলচ্চিত্রের জন্য।
* স্পেশাল অ্যাচিভমেন্ট পুরস্কার - কমপক্ষে ৭০ মিনিট দৈর্ঘ্য সংবলিত চলচ্চিত্র, বা শিল্পী, পরিচালক, ও চিত্রনাট্যকারদের অসাধারণ কাজের জন্য।
* স্পেশাল মেনশন - অভিনয়, চিত্রগ্রহণ, সঙ্গীত ও মন্তাজের জন্য বিশেষ পুরস্কার।
* নিউ ক্রিয়েটর পুরস্কার - শ্রেষ্ঠ সৃজনশীল ও বুদ্ধিভিত্তিক সিরিয়াল নাটকের জন্য ২০১৫ সাল থেকে প্রদত্ত পুরস্কার।
* আন্তর্জাতিক চলচ্চিত্র সমালোচক পুরস্কার - প্রতিযোগিতার ফিপ্রেসি জুরি কর্তৃক প্রদত্ত পুরস্কার।
* ইকুমেনিক চলচ্চিত্র পুরস্কার - প্রতিযোগিতার ইকুমেনিক্যাল জুরি কর্তৃক প্রদত্ত পুরস্কার।
* দর্শক পুরস্কার - দর্শকদের পছন্দের পুরস্কার, যে কোন ধরন ও দৈর্ঘ্যের জন্য।
* রিকমেন্ডেশন অব দ্য জুরি অব সিনেমা ওউনারস - প্রতিযোগিতায় অংশগ্রহণ করা জার্মানিতে প্রেক্ষাগৃহে মুক্তি দেওয়া হবে এমন চলচ্চিত্রের জন্য।

## তথ্যসূত্র

## বহিঃসংযোগ
* 
* ইন্টারনেট মুভি ডেটাবেজ-এ মানহাইম-হাইডেলবার্গ আন্তর্জাতিক চলচ্চিত্র উৎসব

বিষয়শ্রেণী:মানহাইম-হাইডেলবার্গ আন্তর্জাতিক চলচ্চিত্র উৎসব
বিষয়শ্রেণী:আন্তর্জাতিক চলচ্চিত্র উৎসব
বিষয়শ্রেণী:১৯৫২-এ প্রবর্তিত চলচ্চিত্র উৎসব
বিষয়শ্রেণী:১৯৫২-এ জার্মানিতে প্রতিষ্ঠা
বিষয়শ্রেণী:মানহাইমে চলচ্চিত্র উৎসব
বিষয়শ্রেণী:হাইডেলবার্গে চলচ্চিত্র উৎসব
বিষয়শ্রেণী:চলচ্চিত্র উৎসব
মহাবীর গাজী সালাউদ্দিন (টিভি ধারাবাহিক)

**সালাহ আল-দিন আল আইয়ুবি** বা বাংলায় **ক্রুসেড** বা **মহাবীর গাজী সালাউদ্দিন** () হল হাতেম আলী পরিচালিত একটি ২০০১ সালের আরব ঐতিহাসিক টেলিভিশন ধারাবাহিক, যাতে হিজরি ষষ্ঠ শতকে মিশর ও ল্যাভান্টের নিকটবর্তী এলাকায় ক্রুসেডের ঘটনা সম্পর্কিত রাজনৈতিক পরিস্থিতি তুলে ধরা হয়েছে। ধারাবাহিকটিতে সালাহ উদ্দিন আয়ুবির জীবনী তুলে ধরা হয়েছে, যিনি হাত্তিনের যুদ্ধের দ্বারা বিনা রক্তপাতে জেরুজালেম দখল করেন। ত্রিশ পর্বের এই ধারাবাহিকটি সালাদিনের জন্ম হতে শুরু করে ঐতিহাসিক ক্রমধারায় সকল ঘটনা পর্যায়ক্রমিকভাবে দেখানো হয়েছে। এর এক বছর পূর্বে সিরিয়ান পরিচালক নাজদাত আঞ্জুর **সার্চিং ফর সালাদিন** নামে একই বিষয়বস্তু নিয়ে একটি টিভি ধারাবাহিক নির্মাণ করেন। ২০১৭ সালের ২ই জুলাই হতে বাংলাদেশের এসএ টিভি ধারাবাহিকটি বাংলায় সম্প্রচার শুরু করে।
## অভিনয়
*জামাল সুলাইমান: সালাহউদ্দিন।
*সুজান নাজম আল-দ্বীন: ইস্মত উদ্দিন খাতুন।
*বাসসেম ইয়াখুর : নুরউদ্দিন জেনগি
*নাজাহ সাফখউনি: নাজমুদ্দিন আইয়ুব।
*ওয়ায়েল রামাদান: রেনাল্ড অব চ্যাটিলন।
* মুহাম্মাদ মিফতাহ: আসাদুদ্দিন শিরকুহ। 
*আরব চরিত্র: বাসেল খাইয়াত - কায়েস শেখ নাজিব - তায়িম হাসান - মাহমুদ খলিলি - আহমেদ মনসুর - নাসের ওয়ারদিয়ানি - ওসামা সায়েদ ইউসুফ - আলি মাদরাসি - ফাদি সোবিহ - মোহাম্মাদ খায়ের জাররাহ - কিফাহ খুস - নিজার আবু হাজার - ঘাসসান জেবায়ি
* রামি হান্না : উসামা ইবনে মুনকিজ
* আবদুর রহমান আল-রাশি: ইমাদউদ্দিন জেনগি।
*আলাউদ্দিন কুক্শ : মুঈনুদ্দিন আনার।
* হাসান আউয়িতি : মিশরের শাওয়ার।
* জালাল শামাউত: তাকিউদ্দিন ওমর।
;সুদান থেকে
* ইয়াসের আব্দুল লতিফ : খিলাফতের কোষাধ্যক্ষ জওহর।
;জর্ডান থেকে
*নাদেরা ইমরান: সাকাউত আল মালিক জমরুদ।
:অতিথি শিল্পী 
* রফিক সুবায়ি : সাহাব আল হাদাস মুরাদ (শেখ)।
* রফিক আলী আহমেদ: রশিদুদ্দিন সিনান
*ঘাসান মাসুদ: কাজি আল-ফাদিল।
* অন্যান্য চরিত্রে: ফ্রান্জিয়া ফাইক আর্কসুসি - নিদাল সাঘের - রামেজ আতাল্লাহ - মোহাম্মাদ আল রাশি - হুমা ইসমাঈল - মুস্তফা আল খানি - স্লাভ মিমার - রেদওয়ান জামাউস - হোসাম আল-শাহ - মুফিজ আবু হামজা।
* সালমা আল মাসরি: জেরুজালেমের রানী।
* সালাত ফাউখারজি: আজিরনা তারাবালস।
* মাহের সালিবি : জেরুজালেমের আমালরিক।
* সামের ইমরান : ফ্রান্সের সপ্তম লুইস.
* সাঈফুদ্দিন সুবায়ি : রাজা তৃতীয় বাল্ডউইন.
* মোহাম্মাদ আল-তায়েব : জার্মানির তৃতীয় কনরাড
;লেবানন থেকে
* উরদ আল-খাল: কন্সটান্স অব এ্যান্টিয়োচ।
* ওয়ালিদ আল-আলাইলি - আইদা আল-নাজের।
: অতিথি শিল্পী:
*খালেদ তাজা: বাইজানটাইন সম্রাট প্রথম ম্যানুয়েল
*জিহাদ আব্দু : তৃতীয় রেইমন্ড ত্রিপলির রাজপুত্র।
;লেবানন থেকে
* কারমেন লাবস: প্রিন্সেস অ্যাগলেস কার্টেনি।
;নতুন মুখ
* সা'দ লুস্তান : ইজ্জাদ্দিন গার্দিক।
* আমের আলী: ইবেলিনের বাল্ডউইন।
* নাদিয়া হামজা : ফ্রান্সের রানী এলিনোরা।
* কেনাজ সালেম :ইবেলিনের বালিয়ান 
* আমান আল-আরনাদ: কিশোর সালাহউদ্দিন।
* আহমেদ আল-আহমেদ : বাহুনের প্রথম হামফ্রে।
* আদনান আব্দুল জলিল: মিশরীয় কপ্টিক।
* বাসসাম দাউদ : প্যাট্রিয়ার্চ হিরাক্লিয়াস।

## তথ্যসূত্র

## বহিঃসংযোগ
* 
* ইউটিউবের অফিশিয়াল পাতায় সকল পর্ব

বিষয়শ্রেণী:আরবি টেলিভিশন ধারাবাহিক
বিষয়শ্রেণী:২০০১-এর টেলিভিশন চলচ্চিত্র
বিষয়শ্রেণী:আরবি ভাষার টেলিভিশন অনুষ্ঠান
বিষয়শ্রেণী:২০০১-এর চলচ্চিত্র
বিষয়শ্রেণী:ইসলাম সম্পর্কিত টেলিভিশন ধারাবাহিক